

|  |
| --- |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **Povjerenstvo za provedbu natječaja**  |
| KLASA: 112-02/18-01/5 |
| URBROJ: 2142-02-03/2-18-3 |
| Punat, 24. kolovoza 2018. godine |

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18) Povjerenstvo za provedbu natječaja objavljuje

**OBAVIJEST**

**u vezi provedbe natječaja za prijam u službu u Jedinstveni upravni odjel Općine Punat**

U „Narodnim novinama“ broj 76/18 od 24. kolovoza 2018. godine objavljen je Natječaj za prijam u službu u Jedinstveni upravni odjel Općine Punat za radno mjesto voditelj Odsjeka za komunalno gospodarstvo i prostorno planiranje (1 izvršitelj/izvršiteljica), na neodređeno vrijeme, uz probni rad od tri mjeseca.

 Prijave na Natječaj podnose se u roku od 15 (petnaest) dana od dana objave Natječaja u „Narodnim novinama“.

1. **OPIS POSLOVA**

Voditelj Odsjeka za komunalno gospodarstvo i prostorno planiranje obavlja sljedeće poslove:

* upravlja, planira, vodi i koordinira radom Odsjeka te organizira i predlaže unapređenje organizacije i funkcioniranja svih vrsta komunalnih djelatnosti sukladno Zakonu o komunalnom gospodarstvu obavlja stručne poslove vezane uz praćenje stanja u prostoru, pripremom, izradom, praćenjem izrade te donošenjem prostorno-planskih dokumenata i dokumenata prostornog uređenja, stručnih podloga i studija, koordinira u izradi mjera i programa Odsjeka,
* pruža potporu službenicima na višim rukovodećim položajima u osiguranju pravilne primjene propisa i mjera, daje smjernice u rješavanju strateški važnih zadaća i obavlja poslove u pripremanju dokumentacije, praćenja i analiziranja stanja u području komunalnog gospodarstva i koncesija, priprema i prati izradu dokumenata potrebnih za realizaciju općinskih razvojnih projekata i obavlja druge odgovarajuće stručne poslove iz nadležnosti Odsjeka,
* izrađuje troškovnike te vrši nadzor nad izvođenjem građevinskih radova na području Općine te prati izvršavanje ugovora iz nadležnosti Odsjeka,
* vodi upravni postupak u upravnim stvarima iz nadležnosti Odsjeka, donosi rješenja u upravnim stvarima iz nadležnosti Odsjeka, koordinira izradu programa i proračuna iz djelokruga Odsjeka, prati njihovo izvršavanje te izrađuje akte za rad Općinskog vijeća i načelnika iz nadležnosti Odsjeka,
* vodi evidenciju potrebnih radova na održavanju te predlaže rješenja u smislu održavanja prostorija i zgrada u vlasništvu Općine Punat,
* u skladu sa zakonom obavlja i druge poslove po nalogu pročelnika.
1. **PODACI O PLAĆI**

Osnovnu bruto plaću čini umnožak koeficijenta radnog mjesta (2,25) i osnovice koja iznosi 5.421,54 kune, uvećano za 0,5% za svaku navršenu godinu radnog staža.

1. **PROVJERA ZNANJA I SPOSOBNOSTI**

Provjera znanja i sposobnosti sastoji se od:

1. pisanog testiranja,
2. intervjua s kandidatima koji su ostvarili najmanje 50% ukupnog broja bodova na pisanom testiranju.

Pisana provjera znanja sastoji se od dva dijela (općeg i posebnog) i za svaki dio provjere kandidatima se dodjeljuje broj bodova od 1 do 10. Intervju se provodi s kandidatima koji su ostvarili najmanje 50% bodova iz svakog dijela provjere.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na Natječaj.

Vrijeme održavanja prethodne provjere znanja i sposobnosti kandidata bit će objavljeno na web stranici Općine Punat [www.punat.hr](http://www.punat.hr), i na oglasnoj ploči Općine Punat, najkasnije 5 (pet) dana prije održavanja provjere.

Pravni izvori za pripremanje kandidata za testiranje:

OPĆI DIO

1. *Zakon o općem upravnom postupku* („Narodne novine“ broj 47/09)
2. *Zakon o službenicima i namještenicima u lokalnoj i područnoj (regionalnoj) samoupravi* („Narodne novine“ broj 86/08, 61/11 i 4/18)

POSEBNI DIO

* 1. *Zakon o komunalnom gospodarstvu* („Narodne novine“ broj 68/18)
	2. *Zakon o prostornom uređenju („*Narodne novine“ broj 153/13 i 65/17)
	3. *Zakon o gradnji* *(„*Narodne novine“ broj 153/13 i 20/17)
	4. *Zakon o cestama* *(„*Narodne novine“ broj 84/11, 22/13, 54/13, 148/13 i 92/14)

 POVJERENSTVO

 ZA PROVEDBU NATJEČAJA